Kehtestatud

Lüganuse vallavanema …..2023 käskkirjaga nr 13-1/

**KESKKONNAnõuniku ametijuhend**

**ÜLDOSA**

Ametinimetus: keskkonnanõunik

Ametikoha asukoht: Lüganuse vald

Ametikoha vahetu korraldaja: abivallavanem

Alluvad: puuduvad

Kes asendab: vallavanema käskkirjaga määratud ametnik oma pädevuse piires

Keda asendab: vallavanema käskkirjaga määratud ametnik oma pädevuse piires

**EESMÄRK**

Keskkonnanõuniku ametikoha eesmärk on Lüganuse valla **põhiliste keskkonnaalaste arengusuundade ja eelistuste väljatöötamine, keskkonnaalaste projektide elluviimine, valla territooriumil arendatavate keskkonda puudutavate projektide (tuuleenergia, kaevandused, karjäärid jms) valla kui menetlusosalise ülesannete täitmine, jäätmekäitluse korraldamine, heakorra ja haljastusega tegelemine ning järelevalve teostamine keskkonna-, jäätmekäitlus- ja heakorraalaste õigusaktide täitmise üle vastavalt seadustele ning vallavolikogu poolt kehtestatud õigusaktide ja eeskirjade üle, väärteomenetluse ja riikliku järelevalve teostamine.**

**TEENISTUSÜLESANDED**

1. Korraldab lähtudes valla arengustrateegiatest ja õigusaktidest ning seadusandlusest Lüganuse valla keskkonnakaitselise, jäätmekäitlusalase ning haljastusega seotud tegevust;
2. Valla keskkonnaalaste õigusaktide väljatöötamise korraldamine, keskkonnaalaste õigusaktide täitmise kontroll;
3. Keskkonnalubade taotlusmaterjalide läbivaatamise korraldamine ja materjalide vormistamine arvamuse andmiseks;
4. Keskkonnateemaliste rahastusprojektide ettevalmistamise ja elluviimise koordineerimine;
5. Ülevaate omamine valla territooriumil asuvatest keskkonnakaitselistest objektidest ja nende seisundist, loodusressursside varudest ja nende kasutamisest;
6. Valla keskkonnaalase arengu seisukohalt lahendamist vajavate probleemide selgitamine ning ettepanekute tegemine komisjonidele, vallavolikogule ja -valitsusele probleemide lahendamiseks;
7. Valla territooriumil keskkonnaohtude hindamise kava (riskianalüüs) väljatöötamise koordineerimine;
8. Tiheasustusega ja hajaasustusega aladel reoveekogumisalade piiresse jäävate majapidamiste reovee käitlemise keskkonnanõuetega vastavuse üle järelevalve korraldamine;
9. Valla territooriumil keskkonnareostuse likvideerimise korraldamine, meetmete rakendamise saastumise peatamiseks;
10. Vallavalitsuse töötajate ja vajadusel hallatavate asutuste juhtide ning vallakodanike keskkonnaalastes küsimustes nõustamine;
11. Koostöö hankespetsialistiga keskkonnaalaste hangete läbiviimisel;
12. Valla üldplaneeringus ja arengukavas toodud keskkonnaalaste arengusuundade täitmise korraldamine;
13. Osaleb vastavalt pädevusele väärteomenetluses kohtuvälise menetlejana Lüganuse Vallavalitsuse nimel; koostab ettekirjutusi jäätmehoolduseeskirjade, jäätmeseaduse, veeseaduse, looduskaitse seaduse nõuete rikkujatele; valla territooriumil keskkonnaalase järelevalve teostamine, riikliku järelevalve teostamine;
14. Teeb ettepanekuid jäätmeseadusest, ühisveevärgi- ja kanalisatsiooniseadusest, looduskaitseseadusest jt keskkonnaalastest õigusaktidest kohalikule omavalitsusele pandud ülesannete täitmiseks;
15. Jäätmevaldajate registri pidamine, jäätmeveost vabastuste menetlemine;
16. Lemmikloomade registri haldamine, hulkuvate loomade püüdmise, omaniku väljaselgitamise, vajadusel hukkamise ja korjuste hävitamise korraldamine. Järelevalve koerte ja kasside pidamise eeskirja täitmise üle;
17. Keskkonnaalaste projektide algatamine ja koostamine, vajadusel koostöös teiste valla ametnikega;
18. Keskkonnamõjude hindamiste, keskkonnaekspertiiside ja geoloogiliste uuringute korraldamise koordineerimine;
19. Koostöö korraldamine keskkonnavaldkonna organisatsioonidega, teiste omavalitsuste, riigiasutustega ja valitsusasutustega oma töövaldkonda puudutavates küsimustes;
20. Ettepanekute tegemine vallavalitsusele kaeve-, vee-, jäätme- ja õhusaastelubade kooskõlastamiseks;
21. Keskkonnakaitse küsimustega tegelemine; valla territooriumil vee ja heitvee küsimustega tegelemine;
22. Haljastuskava elluviimise ja muutmise korraldamine; haljastute hooldusteenuse teostajaga koostöö, järelevalve;
23. Kõrghaljastuse hindamine, puude piiramise ja raie tellimine (võimalusel koostöös vastava ala spetsialistiga); raielubade väljastamine taotlejatele;
24. Uute haljastute planeerimine, projekteerimise tellimine, koostöö teostajaga; heakorra ja haljastuse hoolduse konkursside (hangete) ettevalmistamine;
25. Teede ja tänavate hoolduse konkursside (hangete) ettevalmistamine
26. Pädevuse piires osalemine töörühmade, komisjonide jm töögruppide töös;
27. Täidab seadusest, valla põhimäärusest, valla õigusaktidest ja nende alusel antud haldusaktidest, teenistuskoha olemusest ja teenistussuhte laadist tulenevaid ülesandeid, sh vallavanema/abivallavanema poolt antavate ühekordsete tööülesannete täitmine;
28. Oma teenistusvaldkonna kohta aruandluse esitamine vastavalt kehtivale korrale;
29. Osalemine vahetu juhi poolt suunatud eri-, kutse- või ametialasel koolitusel.

**VASTUTUS**

Keskkonnanõunik vastutab:

1. oma töös vastuvõetud otsuste ja ettepanekute seadusele vastavuse eest;
2. vormistatud dokumentide ja esitatud andmete õigsuse ning õigeaegse edastamise eest;
3. teenistusülesannete korrektse ja õigeaegse täitmise eest;
4. teenistuse- ja töö tõttu teatavaks saanud riigisaladuse ja ärisaladuse, teiste inimeste eraelu puudutavate andmete ning muu konfidentsiaalsena saadud informatsiooni hoidmise ja infoturbe nõuete täitmise eest;
5. teenistuja kasutusse antud materiaalsete vahendite säilimise ja korrasoleku ning nende sihipärase kasutamise eest.

**ÕIGUSED**

Keskkonnanõunikul on õigus:

1. saada täiendkoolitusi eelarveliste vahendite piires kooskõlastatult vahetu juhiga;
2. osaleda teenistusülesandeid käsitlevatel seminaridel ja foorumitel kooskõlastatult vahetu juhiga;
3. saada tööks vajalikku informatsiooni ja dokumente vallavalitsuse teenistujatelt ning teistelt riigi- ja kohaliku omavalitsuse asutustelt vastavalt kehtestatud korrale;
4. saada tööks vajalikke töövahendeid, arvuti- ja kontoritehnikat ning tehnilist abi nende kasutamisel;
5. teha ettepanekuid töö paremaks korraldamiseks.

**KVALIFIKATSIOONINÕUDED**

1. Keskkonnaalane kõrgharidus ja töökogemus antud valdkonnas;
2. Valdkonda reguleeriva seadusandluse põhjalik tundmine;
3. Riigi põhikorra, kodanike õiguste ja vabaduste ning avaliku halduse organisatsiooni reguleerivate õigusaktide tundmine;
4. Kohaliku omavalitsuse korraldust reguleerivate õigusaktide tundmine;
5. Eesti keele oskus kõrgtasemel ja vene keele oskus kesktaseme ametialase sõnavara valdamisega;
6. Väga hea suuline ja kirjalik eneseväljendamise oskus;
7. Koostööoskus ja hea suhtlemisoskus, analüüsioskus, otsuse- ja vastutusvõime. Oskus töötada iseseisvalt ja algatada ning juhtida valdkonnapõhiseid projekte.

Kinnitan allkirjaga, et olen ametijuhendiga tutvunud, kohustun järgima selle sätteid ja olen teadlik oma tööülesannete täitmisega kaasnevatest kohustustest ja vastutusest.

Allkiri:

Kuupäev: